钦定古今图书集成/明伦汇编/交谊典/第044卷 > 《赠故人全王孙》杨基
## 钦定古今图书集成/明伦汇编/交谊典/第044卷 > 《赠故人全王孙》杨基

兄为柱国弟开府，门吏纷纷皆绣斧。敕赐龙河百亩
宫，画戟丹弓映朱户。金凤盘胸白锦襦，面如红玉紫
虬须。六宫晓逐诸王入，八府春随宰相趋。东风忽念
江南好，宝骑看花踏春草。茂苑莺声醉里听，建章柳
色愁中老。回首瀛洲草木新，苍颜白发照乌巾。都将
秋水蛇纹剑，赠与长安游侠人。